tomron87/hebrew-wikipedia-sentences-corpus huggingface dataset:
עקב מזימות שנרקחו בידי קורטז, הקבוצה המקורית נהרגה.
זאת ועוד, קורטז השתמש במותם של חברי הקבוצה ובמותו לכאורה של מגנטו כדי להפכם לקדושים מעונים ולהמשיך לקדם את מטרתו לעליונות על בני האדם.
הופעתה האחרונה של הקבוצה הייתה בחוברת X-Men Legacy #225 מאוגוסט 2009.
הקבוצה מופיעה בסרט הלייב אקשן "אקס-מן: הפניקס האפלה" כחברי פולחן דתי הפועלים באי המפלט ג'נושה תחת הנהגתו של מגנטו.
השוטר מסן טרופז הוא סרט קולנוע קומי צרפתי שביים ז'אן ז'ירו משנת 1964, בכיכובו של לואי דה פינס.
דה פינס מגלם את דמותו של השוטר לודוביק קרושו, קצין בז'נדרמריה בסן טרופה.
הסרט גרר ביקורות נלהבות, ובעקבותיו יצאו סרטים נוספים בסדרה 'השוטר מסן טרופז'.
לודוביק קרושו הוא שוטר (ז'נדרם) המועבר ליחידה המשטרתית בעיירה הצרפתית הקטנה סן-טרופה.
במהרה, הז'נדרמים מוצאים את עצמם בפני בעיה גדולה – קבוצה של נודיסטים עקשנים.
קרושו מצליח להוציא לפועל תוכנית הגורמת למעצרם של הנודיסטים.
מאוחר יותר, קרושו מגלה כי בתו וחבר שלה גנבו מכונית מוסטנג יקרה וריסקו אותה לתוך תעלה.
אף אחד מהם לא יודע כי המכונית בפועל שייכת לכנופיה של גנבים שגנבו ציור של רמברנדט שעדיין נמצא בתא המטען של המכונית.
קרושו מצליח לחלץ את המכונית אך רק מאוחר יותר מבין כי החפצים שזרק ממנה (כולל הציור) על מנת לתקן תקר, הם למעשה פריטים יקרים.
בהמשך, אדם המציג את עצמו כבעל הציור חוטף את קרושו.
לבסוף, בתו של קרושו וחבריה מצליחים לנטרל את הכנופיה שחטפה את אביה, והציור מוחזר לבעליו האמיתיים.
מכונה גם: בית המדרש הגדול דחסידי ברסלב או ישיבת אור הנעלם) הוא בית מדרש ותיק של חסידות ברסלב השוכן בפינת הרחובות סלנט ומאה שערים בירושלים.
המקום נוסד בשנת 1949 בידי הרב אליהו חיים רוזין והרב לוי יצחק בנדר, מרבניה הבולטים של ברסלב בישראל.
סביב המקום התפתחתה קהילה שמנתה באמצע שנות השישים כ-80 משפחות.
במידה רבה משמרת הקהילה את ברסלב "הישנה" והיא נחשבת שמרנית בקרב חסידי ברסלב.
רבים מאנשי הקהילה משכימים בחצות הלילה להתבודדות, טובלים בשעת לילה מאוחרת ומתפללים שחרית עם הנץ החמה.
"השול" היה קשור לאנשי פלג "הקהילה", שבראשו עמד הרב יעקב מאיר שכטר.
אנשי פלג זה קשורים אידאולוגית לעדה החרדית.
לאחר פסיקה של בד"ץ העדה החרדית עברו אנשי "הקהילה" לבית הכנסת "אוהל לאה" בשכונת בית ישראל.
בגומחה מיוחדת ב"שול" שמור כסאו של רבי נחמן מברסלב שיובא במבצע מורכב מברית המועצות הקומוניסטית.
הכיסא משמש כיום כ"כסא של אליהו בבריתות שנערכות ב"שול".
הַשּׁוּלַמִּית היא דמות מקראית, שמה או כינויה של הנערה בשיר השירים.
שמה מופיע פעמיים ב ולפני השם מופיעה ה"א הידיעה: הַשּׁוּלַמִּית, בַּשּׁוּלַמִּית.
בתרגום השבעים מופיע שמה של השולמית: השונמית.
נראה כי זו מסורת המזהה את הדמות באבישג השונמית וזאת מתיאורה ב: .
פרשנות זו מתיישבת עם זיהוי העיר שונם.
כיום נשתמר השם "סולם", כשם הכפר הערבי המזוהה עם העיר המקראית.
באונומסטיקון של אוסביוס מקיסריה מציין אב הכנסייה, כי שמה של העיר שונם הוא גם שולם.
ראב"ע בפירושו לשיר השירים, טוען כי מוצאה הוא מהעיר שָׁלֵם ():
פירוש זה תואם להופעתן של דמויות נוספות במגילה כ'בנות ירושלים'.
לדעת אליהו עסיס ואחרים, היות שבראש המילה מופיעה ה"א הידיעה אין זה אלא כינויה.
ניתן גם לזהות בשמה דמיון צלילי לשם שלמה.
השולמית היא דמות ראשית במגילה.
השולמית מדברת אל אחיה, אל בנות ירושלים ואל הנער ואילו הנער האוהב מדבר רק אליה.
כמו כן רוב השירים במגילה מתארים את גופה של הנערה.
דו-שיח בין בני זוג אוהבים ותיאורי גוף מופיעים גם בספרות השירית הקדומה.
ב, השולמית מתארת את עצמה בקצרה בנימה המתנצלת על המראה שלה: .
בתיאור צבע גופה התמודדו רבים מהפרשנים.
צבע עורה השחור הוא כתוצאה של שיזוף ולא צבע עורה הטבעי.
תיאור הנערה מופיע במגילת שיר השירים גם מפי הנער האוהב:
תיאור הנערה בשיר השירים המופיע ב מושר בפי הנער האוהב.
בפסוקים אלו מתאר הנער את הנערה כיפה ומושלמת.
הנער מתאר את גופה מלמעלה למטה מהעיניים, ועד לחזה.
מטרת התיאור לעורר את תשוקתה של השולמית.
התיאור המופיע בשיר השירים הוא תיאור של אישה זקופה ועל כך כתב רש"י בפירושו לשיר השירים:
במגילה מתוארת הנערה כנועזת והיא זו שיוזמת את הדו-שיח בינה לבין הנער האוהב.
היא אף לועגת לנער ולאחיה מספר פעמים ().
דברי הנערה מעידים על חוכמתה.
בדבריה מראה הנערה כי היא שווה לנער במעמדה ואולי אף עולה עליו.
במגילה מתוארים חלומות רבים וכולם הם חלומות הנערה.
מנקודת מבט ספרותית נראה כי דמותה של השולמית שלמה בהרבה מדמותו של הדוד.
במרכז המגילה עומדת השולמית, ובכך מצטרפת המגילה לספרים אחרים במקרא, שהדמות הראשית בהם היא אישה, כדוגמת רות ואסתר.
לדעת ברנר, השיר על השולמית הוא פארודיה גברית על שיר ואצף (ז'אנר המתאר את יפי הגוף).
לדבריה, ההומור הופך את הארוטיקה למשהו משפיל, למעשה לפורנוגרפיה.
לפי פשוטו של מקרא, באהבת הנער לנערה, אין כל מסר דתי.
לדעת פרשנים רבים המגילה מתארת את היחסים שבין ה' - הדוד במגילה, ל"כנסת ישראל" שהיא הנערה.
בין יהודים לנוצרים בפרשנות המקרא על גישת חז"ל מתבססת אמרתו המפורסמת של רבי עקיבא: "כל הכתובים קודש, ושיר השירים קודש קודשים" (משנה, ידיים ג, ה).
מפרשים רבים ראו במשמעות המילולית של הספר אלגוריה, שלפי השקפתם, היא יחסי האהבה של ה' לעמו ישראל.
גם תיאור גופה של הנערה זוכה לפירוש אלגורי בידי חז"ל, שְׁנֵי שָׁדַיִךְ רומזים לשיטתם למשיח בן דוד.
לפי גישת המדרש יש שיויון בין המינים.
כך גם שיר השירים רבה: "בכל השירים או הוא מקלסן או הם מקלסין אותו...ברם הכא הן מקלסים אותו והוא מקלסן.
הוא מקלסן 'הנך יפה רעייתי".
לפי הפרשנות הנוצרית סיפור מגילת שיר השירים מתאר את היחסים בין ישו והכנסייה.
באמנות הישראלית בולט השימוש בדמותה של השולמית בשנות ה-20–30 של המאה ה-20. בעבודות של אמנים כאבל פן ואחרים, מופיעה הדמות כאשה מזרחית.
באיורי "שיר השירים" (1923) של זאב רבן היא מתוארת לעיתים כדמות בהרמון המלך.
בשירה העברית הפכה השולמית להיות נושא רב השראה.
משוררים ויוצרים כדוגמת מתי כספי אשר ללחנו כתבה נעמי שמר את השיר 'שובי השולמית' אודות הנערה האוהבת.
השיר הופיע באלבומו של כספי, 'אחד לאחד' משנת 1988. נתן אלתרמן כתב את השיר 'שולמית', שזכה לביצוע לראשונה מפי שושנה דמארי, בהצגה בתיאטרון לי-לה-לו, "כך כתוב בלכסיקון".
שיר נוסף בשם "שולמית" אותו ביצעה דאמרי הוא ללחן של אברהם גולדפדן למילים של יחיאל מר.
ביצוע ידוע נוסף לשיר הוא של אריק לביא.
השיר זכה גם ללחן מאוחר של שם-טוב לוי, באלבום "תוצרת הארץ" של אריק איינשטיין משנת 1984. בפסטיבל הזמר המזרחי בשנת 1981 ביצע הזמר אורי שבח את השיר 'שובי השולמית' למילות .
מאיר אריאל הלחין את שירו 'שיר גנוב', המופיע באלבום ירוקות.
מילות השיר מהוות ציטוט של , פרט להוספת משפט אחד, אשר מופיע בשיר כפזמון החוזר.
למילים על פי המקורות הלחין מאיר נחום את השיר "שחורה אני ונאווה", שזכה לביצוע של שימי תבורי.
נתן יונתן כתב שיר בשם "קהלת מביט בשולמית" ובו מפגש מדומיין בין קהלת המקראי לשולמית.
במפגש "נפשו יוצאת אליה ונבהלת" ובעקבות כך הוא מוחק אט אט את פרקו האחרון.
בספרה של קריסטין דה פיזאן, ספר החיזיון, דמותה של דה פיזאן מזכירה את דמותה של השולמית.
גם הסופר אלכסנדר קופרין בספרו 'Sulamite', קיבל את השראתו מדמותה של גיבורת שיר השירים.
רבים מהציירים כדוגמת גוסטב מורו, אלברט ג'וזף מור, רמברנדט, אבל פן והצייר הגרמני אנסלם קיפר.
ידועה גם יצירתו של דנטה גבריאל רוזטי, "האהובה".
כל אלה קיבלו השראה מדמותה של השולמית
"שחורה אני ונאוה" יצירה קולנועית על פי שיר השירים מאת אלה מילך-שריף הועלתה בבכורה במסגרת פסטיבל ישראל.
לפרק בסויטה השמית, יצירתו של אלכסנדר אוריה בוסקוביץ' חיברה הרקדנית, כלת פרס ישראל ירדנה כהן כוריאוגרפיה, שהיא מקבלת השראה מדמותה של השולמית.
השוטר הטוב היא סדרת דרמה קומית ישראלית שיצרו ארז אבירם ותומר אבירם.
הסדרה עלתה לאוויר ב-15 באוגוסט 2015 בחברת yes וכבר בעונתה הראשונה הייתה לקומדיה הכי נצפית של yes בכל הזמנים.
העונה השנייה של הסדרה עלתה לשידור ב-4 באפריל 2017 והסתיימה ב-12 ביולי 2017. צילומי העונה השלישית החלו בנובמבר 2018, והיא עלתה לשידור ב-15 באוגוסט 2019 והסתיימה ב-14 בנובמבר 2019.
ב-20 ביוני 2017 נמסר כי נטפליקס תפיק גרסה אמריקאית לסדרה בשיתוף עם yes ומפיק הסדרה המקורית יואב גרוס.
העונה הראשונה של הסדרה בעלת אותו השם, עלתה בנטפליקס ב-21 בספטמבר 2018. העונה כוללת 10 פרקים.
בסדרה מככב טוני דנזה (במקור תפקידו של משה איבגי) לצידו של ג'וש גרובן.
בתחילת 2019 הודיעה נטפליקס שהגרסה האמריקאית לא תחודש לעונה שנייה.
העונה הראשונה של השוטר הטוב נרכשה לשידור על ידי נטפליקס והיא זמינה היום לצפייה בכ-150 מדינות ובתרגום לעשרות שפות.
בשנת 2010 כתבו היוצרים סדרה משטרה בהשראת הסדרה האמריקאית רינו 911. בסדרה זו גילם יובל סמו את אחד השוטרים בתחנה לצד גיא לואל שגילם את מפקד התחנה, נתי קלוגר שגילמה את תפקיד היומנאית, רותם זיסמן-כהן בתפקיד שוטרת צעירה, ויגאל עדיקא ולואי נופי כשוטרי סיור.
לסדרה נכתבו 12 פרקים, אך רק פרק הפיילוט צולם.
דני קונפינו (יובל סמו), שוטר בגיל העמידה בתקופה שכל המשטרה כמעט ולא מרוויחה, מגלה שארוסתו דלית (ורד פלדמן) בוגדת בו.
דני נאלץ לשוב לגור עם הוריו יזהר ויונה (משה איבגי ולאורה ריבלין) ונאלץ להתמודד עם החיים החדשים.
בסוף העונה השנייה נשארו מספר קווים פתוחים: 'אודי אריכא' הנוכל ויונה בורחים לנגב, קורין נכנסת להיריון מדני, רבי אומר דברים משפילים על המשטרה ועובר למערך הכיבוי, דני מובל לאשפוז לאחר פליטת כדור של רזי וסיכוייו קלושים, וכשכולם עוזבים והרופא בישר לכולם שדני קרוב למות, הוא מתעורר וקורא בשמה של קורין.
רס"ר דני קונפינו (יובל סמו): רווק בן ארבעים, שוטר בעל פתיל קצר שמגלה שחברתו בוגדת בו ועקב כך, עובר לגור עם ההורים.
בעונה השנייה מנסה לבחור עם מי הוא רוצה להיות בזוגיות: קורין או דלית, בסופו של דבר בוחר בקורין.
יונה קונפינו (לאורה ריבלין): אמא של דני, טובת-לב.
יותר נחמדה מיזהר ונראה שלא יפריע לה אם הוא יעזוב את הבית.
היא ויזהר רבים לעיתים קרובות.
כשיזהר מת היא מתאהבת באייזיק אך שוכחת אותו לטובת אודי, שמציל אותה מגנבה.
לא מוכנה לגלות על אודי דבר ועצבנית מאוד כלפי הסובבים אותה.
בתחילת העונה השלישית היא משתחררת מהכלא, אליו הגיעה אחרי שביצעה שוד בחנות נוחות בתחנת דלק.
סמ"ש רזי ג'מאלי (לואי נופי): שוטר ממוצא ערבי.
חושב כל הזמן שמקניטים אותו בגלל מוצאו ודתו.
רס"ם דובי עזריה (יגאל עדיקא): שוטר ותיק בתחנה, שותפו של דני.
עצלן ושמן, נשוי ליוכי ואב לחמישה ילדים.
רפ"ק/סנ"ץ יעקוב רבי (גיא לואל): מפקד תחנת המשטרה בפתח תקווה מזה עשר שנים, קצת אנוכי ונוהג לטפח את עצמו במגוון קרמים שונים.
חשובה לו הצלחתה של התחנה.
בסוף העונה השנייה מועבר לכיבוי אש אך בעונה 3 חוזר לפקד על התחנה במסגרת ההכרזה על שנת המפנה.
רש"ט/סמ"ר קורין תשובה (אורטל בן שושן): שוטרת צעירה, יומנאית התחנה.
מאוהבת בדני ולקראת סוף העונה הראשונה הם הופכים לזוג.
היא מבקשת מדני שיעבור לגור איתה.
היא ודני חוזרים לקראת סוף העונה השנייה.
נכנסת להריון מדני בסוף העונה השנייה.
תנ"ץ משה "מושקו" פרדסי (שמעון מימרן) (עונות 2–3): מפקד המחוז והמפקד הישיר של רבי.
ערמומי ומניפולטור שמתענג על עוגיות וקפה.
רש"ט אילאיל בינדר (יונית טובי) (עונה 3, אורחת בעונה 1) המחליפה של קורין.
שוטרת יסודית ומעמיקה, בעברה מוכרת בחנות נעליים.
דלית (אודליה) פסו (ורד פלדמן): האקסית של דני, בגדה בו עם אישה.
יש לה בן בשם רונצ'ו.
בסוף העונה הראשונה היא מתחרטת על מה שעשתה ואומרת לדני שהיא עדיין אוהבת אותו.
רוצה לעשות עם דני ילד שני, אך זה לא צולח.
יוצאת עם איטי לאחר מכן.
בעונה השלישית היא ואיטי עוברים לגור ביחד והיא מתחזקת, חוזרת בתשובה ומשנה את השם לאודליה.
יזהר קונפינו (משה איבגי) (עונה 1): אבא של דני, קמצן, נוכל ורמאי, מחפש דרכים מגוונות לחסוך הוצאות כספיות.
רב עם יונה לעיתים קרובות.
בשל פרישתו של איבגי ממשחק בעקבות החשדות הפליליים נגדו, מתגלה בתחילת העונה השנייה כי הוא טס למיאמי ונספה במהלך הוריקן בפלורידה.
אייזיק תשש (אורי גבריאל) (עונות 2–3): חברו הוותיק של יזהר, מגלה לדני כי יזהר מנסה את מזלו בחברה לשטיפת כלי רכב גדולה במיאמי של חברם הטוב ברוך זרזיר ולא רק טס בשביל מירון.
עובר לגור ביחד עם יונה, איטי ודני.
נפרד מיונה כשמבין שיש לה מישהו אחר.
ספר כלבים במקצועו וחובב יוגה.
איתן "איטי" קונפינו (אלון חמאווי): אחיהם הקטן והעבריין של דני ומירון.
מבקר לעיתים קרובות את הוריו.
נראה שהוריו של דני מתגאים באיטי יותר מדני למרות פשעיו בנושאי נדל"ן ומזון.
בעונה השנייה הוא לומד ספרדית ויוצא עם דלית.
בעונה השלישית הוא ודלית עוברים לגור ביחד והוא מנסה להיכנס לפוליטיקה.
ראובן הקר (גלעד קלטר): הפסיכולוג של התחנה.
מתגלה לעיתים כפסיכולוג לא מקצועי עם בעיות נפשיות משלו.
מירון קונפינו (בני אבני) (עונות 1–2): אחיהם הגדול של איטי ודני, יזם סטארט-אפ.
גר בחו"ל ובא לביקור בארץ לקדם את עסקיו, אלא שלמעשה כל הזמן חיפש הלוואה כדי לתת את הכסף לפושעים שאיימו על אשתו.
בעונה השנייה מנסה לעזור לדני ואיטי לאתר את אביהם, ללא הצלחה.
דורון הייזלר/אודי אריכא (צחי גראד) (עונה 2): נוכל המזדהה כטייס במקצועו וסופר חובב.
המאהב הסודי של יונה, מסתירה אותו מאייזיק.
היא מכירה אותו אחרי שהוא מציל אותה מגנבה בקניון והם מתחילים לצאת.
דני מגלה במהלך נסיעה שהם ביחד ומזדעזע שהיא בוגדת באייזיק.
רונצ'ו (אבי שיינדמן) (עונה 1): בנה של דלית, אותו מגדלת דלית יחד עם בת זוגה.
דני מתייחס לרונצ'ו ואוהב אותו כאילו היה בנו, והוא בא לבקר אותו מדי פעם ועושה מאמץ להקשיח אותו.
בעונה השנייה נסע לביקור אצל אביו בברלין.
שירה (אנה דוברוביצקי) (עונה 1): בחורה לסבית שמנהלת רומן עם דלית.
שולי (אילה זילברמן) (עונה 1): סטודנטית לאמנות.
בת הזוג של דני בעונה הראשונה.
אלימה כלפי דני ועקב זה הם נפרדים.
יוכי עזריה (מיכל אטלס): אשתו של דובי, גננת.
בעונה השנייה התאהבה בטעות בדני, במהלך הצגה שהייתה אמורה להכין לגן שלה.
רפ"ק אורלי קונאק (נינה קוטלר): שוטרת נימפומנית ותחמנית.
נורית (גליה ישי) (עונה 2), חברה של יונה שפיתתה את דני לשכב איתה.
אתי זרנקין (ורדה בן חור) (עונות 2–3): חברה של נורית.
גדי יסעור (יפתח קליין) (עונה 3) חבר מימי בית הספר של דני, פאנסקסואל ניהל איתו סוג של רומן.
פרידה (שושה גורן) (עונה 2): סבתא של קורין.
מנדי (נעמי פרומוביץ) (עונה 3): אשתו של היועץ המשפטי, לה נוצר קשר עם דני.
העונה שודרה בימי שבת בשעה 21:00 (מ-15 באוגוסט 2015 והסתיימה ב-21 בנובמבר 2015) בערוץ yes Comedy.
(בעונה)תאריך שידור מקורי תקציר1115 באוגוסט 2015השוטר דני קונפינו מגלה יום אחד שחברתו בוגדת בו.
הוא עוזב אותה, וחוזר להתגורר עם הוריו ועם אחיו העבריין.2222 באוגוסט 2015יזהר מתכונן לוועדה רפואית בביטוח לאומי שתקבע לו אחוזי נכות.
דובי ודני נופלים בפח של גנבי אופניים מתוחכמים.3329 באוגוסט 2015בעקבות טעות בזיהוי והפעלת אלימות שלא לצורך נקרא דני לבירור אצל רבי, שממליץ לו להיפגש עם פסיכולוג.445 בספטמבר 2015תיירת יפה מפתה את דני.
בבית המזגן מתקלקל ויונה חוטפת קריזה על יזהר.
בינתיים, חבורת ברסלבים משגעת את העיר.5512 בספטמבר 2015יזהר ואיטי משכנעים את דני להשקיע הרבה כסף בייעוץ פיננסי מפוקפק.
רונצ'ו חוטף מכות בבית ספרו ודני רוצה ללמד אותו על החיים בכלא.6619 בספטמבר 2015דני מתחיל לצאת עם שולי, סטודנטית יפה לאמנות.
היחסים של יונה ויזהר ממשיכים להתדרדר, ויונה מחליטה שהיא רוצה כלב בתור פיצוי.7726 בספטמבר 2015דני חושש שבמהלך טיפול אצל כירופרקט הוא נפל קורבן להטרדה מינית.
יונה נעלמת בלילות ויזהר שחושד שהיא בוגדת בו, הוא משכנע את דני לבלוש אחריה.883 באוקטובר 2015דני מבין שבתור אבא, יזהר אף פעם לא היה שם בשבילו.
עבריין מבוקש שהוגדר "מלך הבריחות" נפצע במהלך ניסיון מעצר, והשוטרים נערכים לשמור עליו בבית החולים.9910 באוקטובר 2015מבצע ללכידת מבריחי ביצים נכשל, ורבי מטיל את האשמה על דובי, שהמשך שירותו בתחנה נתון בסימן שאלה.
שולי מגלה סימנים מטרידים של איבוד עשתונות.101017 באוקטובר 2015איטי ודני חוגגים להורים יום נישואין במלון בנתניה אבל האירוע החגיגי הופך בהדרגה לסיוט כשפרט מטריד מעברה של יונה מתגלה.
העניינים מסתבכים אחרי שלמקום מגיעים גם דובי וקורין.111124 באוקטובר 2015יונה הופכת לראשת ועד הבית בבניין בניגוד לדעתו של יזהר שמנסה להפיק תועלת מהמצב.
רזי מאבד את ההכרה במהלך מרדף וכשהוא מתעורר הוא בטוח שהוא יהודי.121231 באוקטובר 2015דני נופל קורבן לאלימות ברשת ויוצא בעקבות המטריד המסתורי.
מירון אחיו הגדול של דני מגיע לארץ במפתיע ומנסה לשכנע את המשפחה להשקיע בעסק חדש.13137 בנובמבר 2015יונה שבורה בעוד שדני והאחים מנסים לשכנע את יזהר לחזור הביתה.
הסיבה האמיתית לבואו של מירון נחשפת.
עתיד התחנה בסכנה אחרי שהמחוז שולח אליה מפקח בכיר.141414 בנובמבר 2015רבי מודיע לשוטרים על השיבוצים החדשים ומעמיד את דובי בפני החלטה קשה.
יזהר ויונה מנסים להגיע לפשרה אבל זה לא עובד.
דני נקלע לשוד בנק והופך לבן ערובה.151521 בנובמבר 2015רבי ושוטרי התחנה מגיעים לזירת השוד ומנהלים את המבצע בעוד דני כלוא בבנק ומנסה לפעול מבפנים.
צוות ימ"מ שמוזעק למקום נקלע למאבקי אגו עם השוטרים.
(בעונה)תאריך שידור מקורי תקציר1615 באפריל 2017דני מתכנן לנסוע לאמריקה לבקר את אביו, אלא שאז נופל עליו תיק קשה במיוחד לפיצוח.
דני מנסה להחליט עם מי הוא רוצה להמשיך את הקשר, דלית או קורין, בעוד שדלית רוצה ילד...17212 באפריל 2017דני מגלה את האמת לאיטי ויונה על מעשיו של אביו בפלורידה ויש חשש לחייו.
דני חווה מחדש טראומת נעורים.
המשטרה מרוויחה כסף מדוחות מושחתים.18319 באפריל 2017דני מקיים שבעה קצרה עם משפחתו על אביו לאחר שיש סיכויים קלושים לחייו.
שוטרי התחנה ממלאים טופס שביעות רצון על רבי.
איטי מנסה להתחמק שוב ושוב ממילואים בצבא.19426 באפריל 2017כתב מגיע לתחנת המשטרה במטרה לברר מה באמת קורה אצל השוטרים ביום-יום.
דובי מגלה שהגן של יוכי נהפך ושדדו אותו.
דני מחליט סוף כל סוף לעשות עם דלית ילד.2053 במאי 2017דלית ודני מנסים לעשות ילד.
רזי ודני נקלעים לביקור אצל פלסטינים.
יונה גונבת דברים פעם אחר פעם בקניון ודני מנסה להתרגל לשהותו של אייזיק בבית.21610 במאי 2017רבי מנסה לחבר את התחנה לספרייה ולקריאת ספרים ודובי מתגלה כביקורתי מאוד.
רב-סמל קונאק (נינה קוטלר) פוגשת שוב בדני.
סבתה החולה של קורין מבקשת ממנה לראות את החבר שלה.22717 במאי 2017רבי פוגש בחבר וותיק שלו, קצין אוקראיני שמגלה על העבר שלו.
דני ודלית יוצאים למסע חיפושים להצליח להביא ילד למרות הניסיונות הכושלים והרבים.
איטי מנסה למכור דברים כושלים.23824 במאי 2017כשיונה מנסה לגנוב תכשיט היא ניצלת בידי איש בחנות.
דלית מבקשת מדני לעשות בדיקת פוריות לגבי הילד.
רבי, שאינו מרוצה מהחלטתו של דני, מנסה שראובן יגרום לדני לוותר על החופשה, מה שמוביל לשלל סיפורים אישיים של דני וסוד מפתיע על קורין שראובן מספר לו.261114 ביוני 2017שוטר אתיופי בשם שמעון מגיע לתחנה שידוע בעצלנותו ובפשעים שלו, וכדי להגן עליו מאשים את התחנה בגזענות.
אייזיק חושד שיונה מנהלת רומן בסתר ממנו.
קורין ודני חוזרים לצאת.271221 ביוני 2017יוכי, אשתו של דובי, גננת במקצועה, מזמינה את דני להחליף את דובי בתפקיד השוטר בהצגה לגן, ודני נקלע למשבר בין דובי ליוכי בעוד שיוכי מתאהבת בו.
דני מגלה ליונה את האמת על אודי אריכא אבל יונה בורחת איתו.301512 ביולי 2017דני מובהל לבית החולים במצב קשה לאחר פליטת כדור של רזי, כשליד מיטתו נאספים חברים ומשפחה ונערכים לגרוע מכל.
רבי נאלץ לעבור למערך הכיבוי.
העונה צולמה החל מנובמבר 2018, ועלתה לשידור ב-15 באוגוסט 2019.
מספר הפרק(בסדרה)מספר הפרק(בעונה)שם הפרקתאריך שידור מקורי 311לחזור15 באוגוסט 2019דני ורבי מתאחדים מחדש בתחנת המשטרה ומשיקים את שנת המפנה.
יונה מעדיפה להישאר בכלא ודוחה את עזרתו של דני שבמשימתו הראשונה נשלח לאבטח את ביתו של היועץ המשפטי.322הצנחן15 באוגוסט 2019פועל בניין נוסף נופל אל מותו אך החקירה נעה לכיוון בלתי צפוי ומעמידה את דני במבחן.
יונה מתקשה להשתחרר מטראומת השהייה בכלא ומסרבת בתוקף לרעיון שאייזיק יחזור הביתה.
השומר האדום הוא שמן של מספר דמויות המופיעות בחוברות הקומיקס ביקום מארוול קומיקס, רובן של נבלי-על.
השומר האדום הראשון הופיע לראשונה בחוברת Avengers #43 מאוגוסט 1967 ונוצר על ידי הכותב רוי תומאס והמאייר ג'ון בוסימה.
עד כה חלקו בזהותו של השומר האדום שבעה אנשים - אלכסיי לבדב, אלכסיי שוסטקוב, טניה בלינסקיה, ניקולאי קריילנקו, ג'וזף פטקוס, קראסנו גרניצקי ואנטון.
השומר האדום נוצר כגרסה סובייטית של קפטן אמריקה, והשומר האדום הראשון - אלכסיי לבדב - נלחם לצידו כחלק מקבוצת הפולשים במהלך מלחמת העולם השנייה אך נהרג בשנות ה-50 במהלך ניסויים שעבר בידי המשטר הסובייטי.
אלכסיי שוסטקוב היה טייס ניסוי וסוכן ק.ג.ב סובייטי, אשר נישא לבלרינה המפורסמת נטליה רומנובה, אשר נאלץ לזייף את מותו במטרה להפוך לשומר האדום, "קפטן אמריקה הסובייטי".
במהלך שנות אימוניו, שוסטקוב הפך לאדם אכזרי וחסר רחמים, המיומן בהריגה והתנקשות עבור המשטר הסובייטי.
הוא נשלח למשימה בסין, שם נתקל ברומנובה כגיבורת-העל האלמנה השחורה.
הוא נלחם בה ובקבוצת האוונג'רס, ונהרג לכאורה בהתפרצות של הר געש.
הוא נראה חי לאחר מכן תחת הזהות רונין, ונלחם באלמנה השחורה, הוקאיי, מוקינגבירד ודומיניק פורצ'ון בסיועם של חיילים העוטים חליפות שריון של דינאמו הארגמן.
את דמותו של אלכסיי שוסטקוב/השומר האדום בסרטי היקום הקולנועי של מארוול "האלמנה השחורה" ו"ת'אנדרבולטס*" גילם השחקן דייוויד הארבור, שישוב לגלם את הדמות בסרט "Avengers: Doomsday".
השוטר מרובליובקה הוא סדרת טלוויזיה רוסית, סיטקום אודות השוטר גרישה איזמאילוב, אשר מגן על החוק והסדר ברובליובקה — האזור היוקרתי ביותר של מוסקבה.
הסדרה שודרה במשך חמש עונות בערוץ THT: העונה הראשונה עלתה לשידור ב-21 במרץ 2016, העונה השנייה שודרה ב-22 במאי 2017 וב-16 באפריל 2018 עלתה העונה השלישית.
פרק הבכורה של העונה הרביעית הועלה לשירות הזרמת המדיה THT PREMIER ב-3 בדצמבר 2018 והעונה החמישית עלתה לשרתי Premier ב-5 בדצמבר 2019.
בנוסף לסדרה הופקו סרטי קולנוע באורך מלא: השוטר מרובליובקה: כאוס השנה החדשה שיצא בדצמבר 2018 והמשכו, השוטר מרובליובקה: כאוס השנה החדשה 2, שייצא לאקרנים ב-12 בדצמבר 2019.
גרישה נאלץ לחקור פרשיות פשע מוזרות בהן מעורבים תושבי אזור רובליובקה היוקרתי והוא עושה את זה לעיתים קרובות על חשבון סיכויי קידומו בדרגה.
גרישה בן 26, חתיך, רווק, עשיר, ציני, פזיז, המתייחס, לכולם, עם כמות נכבדה של הומור שחור.
הוא גם דואג לאחותו הצעירה ניקה ויחסיה עם בריון שגרישה נאלץ כל הזמן להתערב ולחלץ אותה ממנו.
גרישה שונא לעבוד, יודע לענג נשים ובאופן קבוע מתגרה בבוס שלו, קולונל יאקובלב.
אלכסנדר פטרוב — גריגורי (גרישה) איזמאילוב, קצין משטרה בתחנת המשטרה "בארוויחה-צפון"
אלכסנדרה בורטיץ' — ורוניקה (ניקה) איזמאילובה, אחותו הבעייתית של גרישה
סרגיי בורונוב — ולדימיר יאקובלב, קולונל משטרה, מפקד תחנת "בארוויחה-צפון"
סופיה קשטנובה — כריסטינה, זונת צמרת לשעבר, בעלת בית קפה, נפגשה עם גרישה
רומן פופוב — איגור מוחיץ', חוקר וקפטן למשפטים
טטיאנה באבנקובה — אליונה סמירנובה, אשתו לשעבר של אוליגרך, בעלת רשת מועדוני ספורט ובית קפה, יצאה עם גרישה
עונה כמות פרקים תאריך שידור ברוסיה שם פרק הבכורה פרק הסיום שם בעברית שם בשפת המקור 1
26 באפריל 2018 השוטר מרובליובקה: שוב בבית Полицейский с Рублёвки.
10 בדצמבר 2018 השוטר מרובליובקה: נמצא אותך Полицейский с Рублёвки.
12 בדצמבר 2019 השוטר מרובליובקה: האקדמיה לשוטרים Полицейский с Рублёвки.
ב-27 בדצמבר 2018 ייצא לאקרנים ברוסיה סרט הקולנוע הקומי "השוטר מרובליובקה: כאוס השנה החדשה" (Полицейский с Рублевки.
Новогодний беспредел) בבימויו של איליה קוליקוב.
כוכבי הסדרה שבו לגלם את דמויותיהם גם בסרט הקולנוע: אלכסנדר אנדרייביץ' פטרוב, אלכסנדרה בורטיץ' וסרגיי בורונוב.
הסרט הפך לשובר קופות ואחד הסרטים המכניסים ביותר בקולנוע הרוסי עם הכנסות של יותר ממיליארד רובל.
בדצמבר 2019 ייצא לאקרנים סרט ההמשך "השוטר מרובליובקה: כאוס השנה החדשה 2" המגולל שוב את קורות השוטרים בערב השנה החדשה, מרבית צוות השחקנים מגלמים את דמויותיהם מהסרט הקודם ומהסדרה, למעט אלכסנדר פטרוב.
ב-26 ביולי 2019 חברת ההפקות Legio Felix הודיעה על הפקת הסדרה "המיליציונר מרובליובקה" («Милиционер с Рублёвки»), על חייו של יאקובלב הצעיר.
את הדמות הראשית מגלם השחקן ארטיום סוצ'קוב.
השוטר הטוב היא סדרת טלוויזיה קומית אמריקאית המהווה עיבוד אמריקאי לסדרה ישראלית מצליחה בעלת אותו השם שנוצרה על ידי ארז אבירם ותומר אבירם והופקה על ידי יואב גרוס.
הסדרה נוצרה ועובדה מחדש על ידי אנדי ברקמן, ועונתה הראשונה, שבחודש ספטמבר 2018 עלתה לשידור במלואה בכל הפלטפורמות של נטפליקס, כוללת עשרה פרקים שאורכם הממוצע כשעה.
העונה הראשונה עלתה במלואה ב-21 בספטמבר 2018.
ב-13 בנובמבר 2018, פורסם כי הסדרה בוטלה לאחר עונה אחת.
אנתוני "טוני" קרוזו, האב (טוני דנזה) הוא שוטר מושחת לשעבר שעתה יצא מהכלא ומנסה לחזק את הקשר עם בנו, עם חוכמת הרחוב שלו וקלילות דעתו, והוא מכיר לו את העולם ומחוץ לו.
אנתוני "טוני טי.ג'יי" קרוזו, הבן (ג'וש גרובן) הוא שוטר קפדן ששומר על הכללים ובנו של טוני, שוטר מושחת שיצא מהכלא ובעל כורחו הופך לשותפו במקרים המשטרתיים שעובד עליהם.
קורה ואסקז (מוניקה ברברו) היא קצינת המבחן הקשוחה של טוני האב, שבהמשך הופכת לבלשית לצידו של טי.ג'יי.
בארל לומיס (אייזיאה וייטלוק ג'וניור) הוא שוטר מבוגר ועצלן שמייחל לפנסיה העובד לצדם של טי.ג'יי וקורה.
ריאן (ביל קוטקאמפ) הוא עובד טכני צעיר בתחנת המשטרה בה טי.ג'יי עובד, אשר נוהג לעצבן את סביבתו בגלל התנהגותו.
וונדל קירק (ג'ון סקארטי) הוא ספר, וחברו הטוב של טוני האב.
בלינדה מניקס (אמה אישטה) היא דוגמנית-על מפורסמת אשר מוצאת חן בטוני, למורת רוחו של בנו.
ריצ'י נייט (בוב סאגט) הוא מנחה וידוען טלוויזיה מפורסם שנחשד במקרה רצח של עוזרתו האישית.
ג'וזף פרייבט (פרנק ואלי) הוא האיש שהרג את אשתו של טוני ואמו של טי.ג'יי בתאונת פגע וברח לפני כמה שנים.
ביוני 2017, נטפליקס הכריזה עיבוד אמריקאי לסדרה הישראלית "השוטר הטוב".
בסדרה יככבו טוני דנזה כטוני קרוזו, שוטר לשעבר במשטרת ניו יורק שלעולם לא מצליח לפעול לפי הכללים, וג'וש גרובן כבנו, טוני (טי.ג'יי) הבן, בלש מבריק וקפדן במשטרת ניו יורק שתמיד פועל לעבוד לפי הכללים.
הסדרה נוצרה ונכתבה על ידי אנדי ברקמן, שיצר וכתב גם את הסדרה זוכת פרס אמי "מונק".
עלילת הסדרה העיקרית נסובה סביב דמויותיהם של האב והבן השוטרים, טוני קרוזו האב והבן, שחיים יחד באותה הדירה.
בסדרה, לדברי נטפליקס, "הזוג המוזר הזה הופך לשותפים לא רשמיים כשהאב מבקש להעביר לבנו את כל חכמת הרחוב שצבר במהלך השנים, בכל הנוגע לטיפול בחשודים ועד להתמודדות מול נשים".
דנזה, יליד ניו יורק בעצמו וחבר במועצת המנהלים של הליגה האתלטית של המשטרה, היה מסוגל להסתמך על הקשרים שלו במשטרת ניו יורק על מנת לפתח את אפיון הדמות והתפקיד שלו.
הסדרה צולמה בשכונות שונות בברוקלין.
ברקמן אמר על הסדרה ש"רבות מהסדרות המשטרתיות מתאפיינות בעלילה אפלה ופרובוקטיבית: רוצחים פסיכו-מיניים, בלשים מעוותים, קודרים, פגומים, שרבים מהם עוסקים בשאלות הכי שנויות במחלוקת של היום, אני צופה בהרבה מהם.
אבל הסדרה שאני רוצה ליצור היא שובבה, ידידותית למשפחה, וחגיגה של פתרונות קלאסיים לחידות."
הפסקול עבור הסדרה הולחן על ידי פאט אירווין.
השולטים בעתיד : הון-שלטון, טכנולוגיה, תקווה הוא ספרו של העתידן רועי צזנה, חוקר במרכז למחקר סייבר בינתחומי ע"ש בלווטניק באוניברסיטת תל אביב.
הספר מתאר מגמות עומק של הפעילות האנושית בהווה ובהן הטיפול בזכויות יוצרים, התפתחות התאגידים הרב-לאומיים ואתגרי הדמוקרטיה הייצוגית ועיקרו - הצגת הסדרים חברתיים פורצי דרך וטכנולוגיות חדשניות כגון כלכלה משתפת, בלוקצ'יין והאופן שאלו יעצבו בעתיד את המבנה החברתי, צורות הממשל ואופי הכלכלה.
חלק ראשון : הכוחות המניעים הטכנולוגיים
מזעור, קישוריות, בינה מלאכותית, אנרגיה ועתיד האנרגיה הסולארית, חיישנים, האינטרנט של הדברים
חלק שני : עולם ללא פרטיות - עולם בשליטת הלווייתן
עולם ללא פרטיות, מחשוב לביש, חוק הפטריוט, תעמולת בחירות במדינות המערב וניתוח תעמולת הבחירות של הליכוד בבחירות 2015, הסוכנות של ארצות הברית לביטחון לאומי, טרור של זאב בודד, לוחמה ביולוגית
חלק שלישי : הכרישים שמנסים להפוך לכרישי-לווייתן
אלגוריתמי החיפוש של פייסבוק וגוגל, מיזוגים ורכישות, Airbnb, אובר, רובוטים שמחליפים בני אדם בעולם העבודה, פלוטונומיה, תאוריית קונספירציה
חלק רביעי : הכוח שעובר לסרדינים
פיצוץ אוכלוסין, חוזים חכמים, ארגוני דאו ולהקות מבוזרות, אחסון משותף של מידע, שיתוף ציבור, מדינות ענן, ויקיפדיה
השוטר מרובליובקה, רשמית השוטר מרובליובקה: כאוס השנה החדשה הוא סרט קומדיה עלילתי רוסי בבימויו של איליה קוליקוב, שגם כתב את התסריט.
הסרט הופק בשנת 2018 על ידי חברת הטלוויזיה TNT ו־1-2-3 Production בשיתוף עם LEGIO FELIX.
זהו סרט המשך לסדרה השוטר מרובליובקה וכוכבי הסדרה שבו לגלם את דמויותיהם גם בסרט הקולנוע: אלכסנדר אנדרייביץ' פטרוב, אלכסנדרה בורטיץ' וסרגיי בורונוב.
הסרט הפך לשובר קופות ואחד הסרטים המכניסים ביותר בקולנוע הרוסי עם הכנסות של מיליארד ו-762 מיליון רובלים.
הקרנת הבכורה נערכה ב-13 בדצמבר 2018 בבית הקולנוע "אוקטובר" במוסקבה.
הסרט יצא בהפצה מסחרית לאקרנים בחופשת ראש השנה האזרחית שבועיים אחר כך, ב-27 בדצמבר 2018 ברוסיה.
בערב חג השנה החדשה, שוטרי מחלקת המשטרה במחוז מוסקבה מקבלים הודעה כי אחת מתחנות המשטרה תיסגר בשל חיסכון בתקציב.
תחנת "בארוויחה צפון" שבו עובדות הדמויות הראשיות, מוצאת את עצמה בסכנת סגירה.
כדי להציל את התחנה, גרישה איזמאילוב - יחד עם עמיתיו - מחליט לנקוט בצעדים קיצוניים ולשדוד בנק.
הוא מצפה כי עמיתיו האחרים, יחד עם מפקד התחנה, ולדימיר יאקובלב, יפתרו במהירות את העניין ובכך יצילו את התחנה מסגירה.
הדברים לא מתגלגלים בדיוק כפי שהתכוון גרישה.
הכסף הגנוב מתברר לא רק כמזויף, אלא גם ספוג בסמים של כימאי צעיר - בנו של הבעלים ממנו נגנב הכסף.
ב-12 במרץ 2018, בהסתמך על הסדרה השוטר מרובליובקה, החלו צילומי הסרט "שוטר מרובליובקה", כהמשך לעונה הרביעית של הסדרה.
הפצת הסרט בבתי הקולנוע הייתה אמורה להיערך ב-27 בדצמבר, אך החלה בפועל שבוע קודם, ב-20 בדצמבר 2018.
מגבלת הגיל היא 16+ ולפי דירוג האתר Kinopoisk הסרט זכה לרייטינג של 6.96 נקודות מתוך 13,001 מצביעים.
ברם הסרט הפך לאחד מהסרטים המכניסים ביותר בתולדות הקולנוע הרוסי כשהכניס סכום של מיליארד ו-761 מיליון רובלים שהופכים אותו לשובר קופות והוא ממוקם במקום השלישי ברשימת הסרטים הקופתיים בקולנוע הרוסי.
לאור הצלחת הסרט הופק סרט המשך בשם "השוטר מרובליובקה 2" (רשמית: השוטר מרובליובקה: כאוס השנה החדשה 2), הפעם ללא אלכסנדר פטרוב, כוכב הסדרה והסרט הקודם ובכיכובם של סרגיי בורונוב, רומן פופוב, רינה גרישינה ואלכסנדרה בורטיץ'.
הסרט יצא לאקרנים ב-12 בדצמבר 2019.הסרט הכניס 687 מיליון רובל.
על פי עלילת הסרט שוטרי מחלק רובליובקה מתכננים לחגוג את השנה החדשה עם החברים והשותפים הקרובים, אך אחרי שכנופיית פושעים מנסה לשדוד יהלומים השוטרים נאלצים לצאת לערב של מרדף במקום לחגוג אותו עם בני משפחתם.
השומר הוא סרט מותחן רוסי משנת 2019 שביים וכתב יורי ביקוב.
הסרט נעשה בתקציב צנוע של 55 מיליון רובל, כאשר משרד התרבות של רוסיה נתן מענק בגובה 35 מיליון.
הסרט הוקרן לראשונה ברוסיה ביוני 2019.
ולאד הוא שומר בן 40 המאבטח סנטוריום מוזנח.
הוא פוגש במקום זוג ורה וסטאס, המסתתרים מפני מכריהם והוא מבין שהוא נתקל בבעיות דומות לזוג הנאהבים ומחליט לסייע להם.
כאוס השנה החדשה 2 הוא סרט עלילתי רוסי באורך מלא מז'אנר הקומדיה, שצולם בשנת 2019 על ידי חברת הטלוויזיה TNT יחד עם אולפני LEGIO FELIX.
הסרט מהווה המשך לסרט הקודם השוטר מרובליובקה: כאוס השנה החדשה.
העלילה מתרחשת בערב השנה החדשה ומבוססת על תסריט מאת איליה קוליקוב ובדומה לקודמה משתתפים בה מרבית שחקני הסדרה השוטר מרובליובקה.
הקרנת הבכורה התקיימה ב-12 בדצמבר 2019. הסרט, בדומה לקודמו הפך לשובר קופות, כשהוא מכניס למעלה ממיליארד רובלים.
השנה החדשה מתקרבת ושוטרי תחנת בארוויחה מתכננים לחגוג את החג מחוץ לעיר, בחברתם החמה של חברים ועמיתים ישנים.
עם זאת, נסיבות בלתי צפויות של עבריינים ששודדים חברת תכשיטים גדולה, מעמידים את רוח החג בסכנה.
האם משטרת רובליובקה תוכל להחזיר את אבני החן הגנובות בשווי מיליוני דולרים ולהציל את חופשתם לפני שהשעון מכה חצות?
סרגיי בורונוב - גנרל-מייג'ור ולדימיר יאקובלב
אלכסנדרה בורטיץ' - ורוניקה איזמאילובה
רומן פופוב - איגור מוחיץ'
רינה גרישינה - אליסה ריבקינה
רוסטיסלב גולביס - אולג יליסייב
אירינה וילקובה - ורה ירשובה
לאור הצלחת הסרט הקודם, הופק סרט המשך, הפעם ללא אלכסנדר פטרוב, כוכב הסדרה והסרט הקודם ובכיכובם של סרגיי בורונוב, רומן פופוב, רינה גרישינה ואלכסנדרה בורטיץ'.
הסרט יצא לאקרנים ב-12 בדצמבר 2019.
הסרט מותאם לכל המשפחה ומגבלת הגיל היא 12+.
לפי דירוג האתר Kinopoisk.ru הסרט זכה לרייטינג של 6.96 נקודות מתוך 13,001 מצביעים.
הסרט הפך לשובר קופות משהכניס למעלה ממיליארד רובלים.
השומר הבלתי נראה (בספרדית: El guardián invisible) הוא סרט מותחן פסיכולוגי ספרדי משנת 2017, המבוסס על הרומן באותו שם מאת דולורס רדונדו.
סרט המשך, שכותרתו מורשת העצמות, יצא לאקרנים ב-5 בדצמבר 2019. יציאת סרט שלישי, Offering to the Storm, שצפוי היה במקור לצאת ב-27 במרץ 2020, התעכבה עקב התפרצות מגפת הקורונה בספרד ויצא ב-12 ביוני 2020.
מפקחת המשטרה אָמָאיָה סָלָסָאר, סוכנת FBI לשעבר, גרה בפמפלונה עם בעלה האמריקני ג'יימס, אמן.
היא חוזרת לעיר הולדתה בסטאן שבנווארה, כדי לחקור רצח נערה צעירה, אָאינוֹאָה אֵליסָאסוּ בת ה-13. אאינואה נמצאה עירומה ביער, פניה נקשו מאיפור ושערותיה מסודרות למשעי ועוגה מונחת על איבר מינה המגולח.
אָמָאיָה מקשרת זאת לרצח שישה שבועות קודם לכן של קרלה הוארטה, שנחנקה מאותו סוג של חבל וחוששת שזו עבודה של רוצח סדרתי.
שתי הגופות היו מכוסות בשערות בעלי חיים מרובים, דבר מוזר משום שעל אף אחת מהגופות אין סימנים של תקיפה של בעלי חיים כלשהם.
אמאיה וג'יימס עוברים לגור אצל דודה אנרגסי שגידלה אותה במשך רוב חייה.
היא מתקבלת בחום על ידי אחותה רוסאורה, השוהה עם אנרגסי בשל קטטה עם בעלה, פרדי.
היחסים של אָמָאיָה מתוחים עם אחותה הגדולה פלורה, שעם רוסאורה מנהלת כעת את העסק המשפחתי, מאפיה מסחרית.
פלורה גרושה מבעלה לשעבר, ויקטור, ומתמרמרת על אמאיה שמנסה להקים משפחה.
פלורה מאשימה את אָמָאיָה בכך שנטשה את אמם חולת הנפש והמתעללת, רוסאריו, כיום בבית אבות, אף על פי שהייתה לה שנאה פתולוגית לאָמָאיָה.
ג'יימס המום לגלות שרוסאריו אינה מתה, כפי שטענה אמאיה.
אמאיה מורה לקצין המשטרה חוֹנָן אֵצָ'אִידֵה להסתכל 20 שנה אחורה על דפוסים דומים ואירועים אחרים המתרחשים בבאסטן.
הוא מחבר בין מספר רציחות שלדעתה יכלו להתבצע על ידי אותו רוצח.
היא מאמינה שהיא מחפשת זכר מבוגר שככל הנראה הודחק מינית בצעירותו ושהיה מוכר לבנות, מה שמסביר את ההנחה שהן ילכו איתו ברצון.
הרוצח הסדרתי מכונה על ידי התקשורת "אל בָּסָחָאוּן" ("שר היער") על שם יצור מיתולוגי בסקי.
אנרגסי מתעקשת כי הבסחאון הוא אמיתי ומגן על היער וכי אחד כזה הציל את חייה של אנרגסי כשהייתה ילדה בכך שמנע ממנה מליפול למערה.
ילדה אחרת, אנה ארביסו, נעלמת.
אמאיה משוכנעת שהיא רואה את אנה מחוץ לחלונה בשעת לילה מאוחרת, אך למחרת גופתה מתגלה ביער, מסודרת באותו אופן פולחני, מתה במשך 24 שעות.
אמאיה מגלה שאנה ניהלה רומן עם גבר נשוי מבוגר - גיסה של אמאיה, פרדי.
פרדי מנסה להתאבד בשל ייסוריו, אך לאחר שהתמודדה מולו, אמאיה לא חושפת את הפרשה בפני המשטרה.
העוגה המונחת על הגופות היא עוגת צָ'אצ'ינגוֹרי מקומית.
פלורה מציינת שהיא באיכות הגבוהה ביותר, כלומר היא יכולה להגיע רק מחופן מאפיות.
כאשר אמאיה מבקשת דגימת קמח לניתוח, פלורה נותנת לה קמח שונה מזה שמשתמשים במאפייה.
פלורה נעצרת בשל הפרעה לחקירה אך מתעקשת שהיא סתם נקטה באמצעי זהירות שכן העובדים נוהגים לקחת קמח ביתי.
המעבדה מתאימה גם את הקמח מהעוגות לקמח בבית של רוסאורה, אותה היא לוקחת מהמאפייה, אך גם זאת אמאיה לא חושפת לחוקרים.
נערה צעירה אחרת נעלמת, אך אמאיה מסולקת מהמקרה לאחר שהמפקד שלה מגלה את סודותיה.
הבלש מונטס מחליף אותה, אף על פי שאמאיה חושדת בו שהוא מנהל מערכת יחסים אישית עם פלורה.
אלואוסיוס דופרי, איש FBI, מעודד אותה להוציא את עצמה מהמקרה ולהביט בתיק מבחוץ.
אמאיה חושבת על ילדותה, כשרוסאריו, בזעם פסיכוטי, ניסתה לרצוח אותה במאפייה, ובשלב זה נלקחה אמאיה לגור עם אנרגסי.
אמאיה הולכת לבקר את רוסאריו, שקוראת לאמאיה כלבה ומנסה לנשוך אותה.
היא לומדת שרוסאריו, עכשיו מאופקת, תקפה אחות ונשכה אותה בזמן שקראה לה אמאיה.במקביל נודע לה שגיסה מבקר את אמה מדי שבוע.
אמאיה וחונן נוסעים לביתו של ויקטור אך ג'ונאן מגיע ראשון ומגלה שהוא ריק בזמן שאמאיה מעיפה את מכוניתה לנקיק במהלך סופת רעמים בדרכה לבית.
היא מתעוררת על האדמה הרחק ממכוניתה ורואה יצור גדול ושעיר מרחוק והולכת אחריו.
המרדף מוביל אותה לבית נטוש ושם מותקפת על ידי ויקטור.
כשהיא מתעמתת איתו בנוגע לרציחות, הוא טוען שהוא מנקה את העמק מזוהמה.
אמאיה דוקרת אותו במספריים ורצה לשחרר את הנערה הנעדרת שאותה כבל.
ויקטור רודף אחריה ולפני שהוא עומד להרוג את אמאיה, פלורה יורה בו.
בסיכום החקירה המשטרתית אמאיה מציגה את ויקטור כרוצח פעיל מזה שנים רבות,עם הפסקה ברציחות בזמן שהיה נשוי לפלורה.
בנוסף, המפקח מונטס מגלה מערה עם עצמות שמתוארכות לתקופה שקדמה לרציחות שבוצעו על ידי ויקטור.
כמה שבועות לאחר מכן יצא ספרה של פלורה, שהקדישה לאמאיה, בזמן שאמאיה וג'יימס חושפים בפני רוסאורה ואנגרסי שהם מצפים לילד.
מרחוק, יצור שעיר גדול משקיף על העמק לפני שהוא חוזר ליער.
אלווירה מינגז כפלורה סלסאר, אחותה של אמיה
מיגל פרננדס כאביה של אמאיה
פאקו טוס כד"ר סן מרטין
ראמון באריאה כלפונסו אלווארז דה טולדו
פטרישיה לופז ארנאיז כרוסאורה סלסאר
השוטרים היא דרמת פשע משטרתית ישראלית שעלתה לשידור ב-25 בינואר 2021 ומשודרת בקשת 12. את הסדרה יצרו רותם שמיר ויובל יפת.
ביימו אותה רותם שמיר (עונה 1) ודן סחר (עונה 2) והתסריטאי הראשי הוא יובל יפת.
הסדרה צולמה ברובה בצפון הארץ ובנהריה, הסדרה נכתבה בהשראת פרשת השוטרים הנוקמים, כאשר בתחילה שם הסדרה היה "השוטרים הנוקמים".
נעימת הנושא הנלווית לפתיח הסדרה, היא השיר "נהריה" בביצועו של מייק בורשטיין.
העונה השנייה והאחרונה עלתה לשידור ב-13 ביוני 2023. לעונה השנייה לוהקו יפתח קליין, פיראס נסאר, אלי אלטוניו, אולה שור סלקטר ועידו טאקו.
לסדרה לא תופק עונה שלישית.
אלון שנהב (צחי הלוי), קצין בילוש מצטיין שמוצאו מנהריה ועבר לתל אביב-יפו, מתבקש לחזור לעיר מולדתו ולתפקד שם כקצין בילוש במשך שנה.
כשהוא חוזר הוא מגלה שבעיר פועל ללא הפרעה, ארגון הפשיעה של מאור עזרא (שלומי יפרח).
אלון מבין שעל מנת להילחם בעזרא, ראשית עליו לשקם את מעמדם הציבורי של השוטרים בעיר.
בהמשך הוא נסחף ביחד עם צוות קטן של חבריו מהתחנה למסע מסובך ובלתי חוקי שמכריח אותם לבגוד בחוק, בערכים שלהם ובכל מה שהאמינו בתור שוטרים.
לאחר שחרורם ממאסר השוטרים מקווים לחזור למשטרה, אך מופקרים לגורלם.
הם מקבלים הצעה שתדרוש מהם לצעוד רחוק יותר לצד האפל של החוק והמוסר.
יחד הם יוצאים למסע מסוכן ומטלטל, הם מצטרפים לארגון פשיעה הגדול והאכזרי של לירז באומן (דור הררי) בתור סמויים באתגר שלוקח אותם עד לקצה על מנת להחזיר לעצמם את מקום העבודה בתור שוטרים ואת הכבוד שאבד.
במרכז הפרק האחרון של הסדרה עומד: "הסוף".
הלוויתהם של מאור ויואב נגמרו, דדה ממשיך את דרכו של מאור ואת הדיל עם ראש העיר, ושולח עבריינים לקלפיות לאיים על האזרחים להצביע לבנימיני.
ראובן ואלון ממשיכים את פעולתם כסמויים ומנסים למצוא דרך לעצור את באומן וטארק, ראובן מבצע את הברחת הנשק וסמים מלבנון, כששוטרים אורבים במפעלו של טארק.
טארק מתחיל לפרוק את הסחורה ללא באומן, שבדיעבד מבין שישנה מלוכדת כשהוא מבחין בנשקיהם של השוטרים שממתינים לפעולה בחוץ, ובורח.
באומן, עוזרו ואלון בורחים ליכטה של באומן.
שם באומן מתרגז ומניח כי ישנו סמוי שמקורב אליו.
בתום ויכוח עם ישי, וסירוב ישי להתפשט בכדי לבודקו שהוא אינו נושא על גופו מכשיר האזנה, באומן יורה בו למוות.
לאחר שאלון מתפשט בהוראת באומן באיומי אקדח, מגלה באומן את מכשיר האזנה בקופסת הסיגריות.
השניים נאבקים, ואלון גובר על באומן ומשתקו.
מספר סירות משטרה מקיפות את הספינה, ובאומן נעצר.
בבחירות דניאל מנצח ומיקי השומעת על המאבק ממהרת לעזוב לפגוש את אלון.
באומן נשפט למאסר עולם בעוון רצח.
כחודש לאחר האירועים מהפרק הקודם מתקיימת אזכרת ה-30 יום של יואב, אשר נקבר כשוטר מן המניין.
במהלך טקס האזכרה ראובן ואלון לבושים במדיהם, ואופק נראה ברקע.
בתום הטקס מפקד מחוז צפון שואל את אלון לגבי החלטה לתפקידו העתידי ורומז כי הוא קיבל כבר מספר הצעות, אלון מחליט שהוא לא חוזר למשטרה בעקבות האירועים אותם חווה - ומעדיף לפרוש כרב-פקד.
בסצנה האחרונה בסדרה אלון, אדרי וראובן נמצאים יחדיו על חוף נהריה, ומאושרים בעקבות הצלחתם חסרת התקדים לטובת העיר נהריה.
אלון שנהב (צחי הלוי) – קצין בילוש מצטיין מנהריה שעבר לתל אביב-יפו.
עִברת את שם משפחתו מ"שרעבי" ל"שנהב".
משחק את יניב אשור מהפרשה המקורית.
אלון מתבקש לחזור לעיר מולדתו ולתפקד שם כקצין בילוש במשך שנה כדי לקבל הזדמנות ללימודים מחוץ לישראל.
מנהל את מבצע הנקמה נגד ארגון הפשע של מאור עזרא.
חיסל את מאור עזרא כנקמה על רצח יואב.
מיקי שנהב (שני כהן) – אשתו של אלון.
עוזבת את נהריה בעקבות מעשי הפשיעה של מאור עזרא, אך לאחר מכן חוזרת עם תום.
בעונה השנייה מתאהבת בדניאל קלנר.
תום שנהב (אביב בוכלר) – בתם המתבגרת של אלון ומיקי, תלמידת כיתה י"א.
עובד שרעבי (אורי גבריאל) – אביו של אלון, שוטר בגמלאות.
שולה שרעבי (ריטה שוקרון) – אמו של אלון, מתגוררת עם בעלה בנהריה.
ענבל שרעבי (שני שלם) – אחותו של אלון.
יעקב (קובי) אדרי (מאור שוויצר) – רכז המודיעין.
משתתף במבצע הנקמה נגד ארגון הפשע של מאור עזרא.
הופך לעד מדינה ובכך שולח את אלון, ראובן ויואב למעצר.
הודח מתפקידו לאחר שהמשיך את ההפעלה הסמויה ללא אישור.
ראובן פרץ (דני שטג) – בלש במשטרת נהריה.
יואב קשתי (דניאל גד) – שוטר צעיר במשטרת נהריה.
נרצח על ידי מאור עזרא בתום העונה השנייה.
יהודה פולג (מיכה סלקטר) (עונה 1) – מפקד תחנת נהריה.
שמואל ויינברג (נתן דטנר) (עונה 1) – מפקד מחוז צפון.
עמי עטיה (אלי פיניש) (עונה 1) – בלש במשטרת נהריה, מכיר את אלון מתקופת היסודי והתיכון, עזב לתחנת עכו לאחר שארגון הפשע של מאור ניסה לפגוע במשפחתו.
רוזיליו (חי מאור) (עונה 1) – שוטר מושחת שעובד בסתר בארגון הפשע של מאור.
נעצר ונחקר על ידי מח"ש וסיפר להם שאלון, ראובן, יואב ואדרי אחראים על התנקשויות במאור עזרא.
גולן להב (איתי פולישוק) (עונה 2) – עובד עם עמית במשטרה, שוטר מושחת שעובד בסתר בארגון הפשע של מאור.
מגלה שאלון, ראובן ויואב לא באמת עובדים עם באומן ושהם שוטרים סמויים והוא מספר את זה למאור.
עמירם (פיני קידרון) (עונה 2) – מפקד התחנה שמסרב להחזיר את השוטרים למשטרה.
שאדי (פיראס נסאר) (עונה 2) – שוטר, שותף של קובי.
מאיה (רותי אסרסאי) (עונה 1) – חוקרת מח"ש.
רלר (מורדי גרשון) (עונה 1) – חוקר מח"ש.
רפא (איתן לונדנר) (עונה 1) – חוקר מח"ש.
רומנו (נבו קמחי) – איש ימ"ר שמשתף פעולה עם מח"ש.
בעונה השנייה הוא המפעיל של קובי ושאדי.
מאור עזרא (שלומי יפרח) – עבריין צעיר העומד בראש ארגון פשיעה מקומי.
דמותו מבוססת על העבריין הישראלי, מיכאל מור.
נעצר על ידי יחידת הבילוש.
חוסל על ידי אלון בתום העונה השנייה.
לירז באומן (דור הררי) – יד ימינו של מאור, המוח של הארגון.
לאחר שמאור חושב שבאומן מסר את מיקומו של מאור למתנגדיו, הוא מנסה להרוג אותו אך ללא הצלחה.
בעונה השנייה משתלט על מיקומו של מאור כעבריין הראשי.
ניסן (נמרוד הוכנברג) – חייל בכיר בארגון, צלע שלישית למאור ובאומן.
פסיכופת והמבצע הראשי של הארגון.
איש סודו של מאור, המנהל עבורו את המועדונים והקזינו.
לאחר מעצרו הוא מסגיר את מיקומו של מאור.
בעונה השנייה יואב סוחט אותו שיהרוג את מאור אך מאור משתלט עליו ורוצח אותו.
ישי (אסף זגה) – יד ימינו ואיש סודו של לירז באומן, עבריין בארגון הפשע.
דדה (אלי אלטוניו) (עונה 2) – גיסו של מאור עזרא שמנסה להחזיר אותו לשלוט בנהריה.
שגיא (בן צ'רי) (עונה 2) – עבריין בארגון הפשיעה של מאור עזרא, שגיא מנסה לבסס את מעמדו כעבריין בכיר בארגונו של מאור.
לאחר החיסול של מאור, שגיא מעיף את דדה שהיה יד ימינו של מאור ומשתלט על נהריה.
טארק אלבאדר (אמיר בוטרוס) (עונה 2) – בן למשפחת הפשע אלבאדר, משתף פעולה עם באומן, מבקש מבאומן להרוג את אחיו מוניר בשביל שהם יוכלו להמשיך לשתף פעולה.
באומן שולח את אלון, ראובן ויואב לחסל אותו, הם שמים לו לבנת חבלה מתחת לאוטו, שאדי מזהיר אותו שמנסים להרוג אותו והוא לוקח אותו משם.
באומן מגלה שהוא חי ושולח אדם אחר שיהרוג אותו.
אותו אדם שהרג את מוניר, הורג גם את שאדי.
בסוף העונה, טארק ובאומן נעצרים.
עו"ד מלי רביע (שירי מימון) (עונה 1) – עורכת הדין של ארגון הפשע.
אדר חזן-מאיר ירושלמי (עונה 2) – עורכי הדין של עזרא שמסדרים לו עסקת טיעון.
ניסים בנימיני (פולי רשף) – ראש עיריית נהריה.
בסוף העונה השנייה מוחלף בתפקיד בידי דניאל קלנר.
זיסקינד (אופיר וייל) – מנכ"ל העירייה שעובד בשביל מאור עזרא.
עמית גולן (עמית רומנו) – חבר של תום.
חייל הנסחט בידי ארגון הפשע.
בעונה הראשונה הוא חייל ובעונה השנייה הוא עובד במשטרה.
הדס אדרי (לירון ויגדור) – אשתו של קובי אדרי.
סיגל אלפסי (הדר רצון-רותם) (עונה 1) – האקסית של אלון.
מנהלת בית הספר בו לומדת תום.
אמסלם (יואב בר-לב) (עונה 1) – מנכ"ל העירייה שהתפטר לאחר איומיו של באומן.
עמרם (שמעון כהן) (עונה 1) – מתפלל בכנסת של ראובן, אחרי שאחד מחייליו של מאור עזרא ניסה לירות בראובן בבית שלו, הוא מגיע לבית כנסת להתפלל עמרם מבקש ממנו לא להתפלל בבית כנסת כמה ימים כי אנשים מפחדים להיות בקרבתו.
דניאל קלנר (יפתח קליין) (עונה 2) – מועמד לראשות העיר.
מאוהב במיקי ומגייס אותה לניהול הקמפיין.
בעבר היה מפקד סיירת מטכ"ל.
זוכה בבחירות לראשות עיריית נהריה.
ציון הקצב (אבי טנג'י) (עונה 2) – ציון קצב דתי המעסיק את ראובן בעקבות אי הצלחתו למצוא עבודה לאחר שחרורו מהכלא.
כשאלון, יואב, וראובן הצטרפו לבאומן, חש ראובן אי נעימות לגבות את החוב כפושע שחב ציון לבאומן, ולכך רק אלון ויואב נכנסו יחד עם ישי בכדי לגבות את החוב, וראובן נשאר ברכב.
ג'ני (אולה שור-סלקטר) (עונה 2) – אמא של אופק והשכנה של ראובן.
אופק (עידו טאקו) (עונה 2) – הבן של ג'ני, מצטרף לבאומן.
שנהפרסקטגוריהמועמד/יםתוצאהמקור2024פרס האקדמיה לטלוויזיהסדרת דרמה ודרמה יומית"השוטרים" – עונה 2שחקנית ראשית בסדרת דרמה ודרמה יומיתשני כהןשחקן משנה בסדרת דרמה ודרמה יומיתדור הרריאפקטים ויזואליים ואיפור מיוחדדניאל פליק
השוטר שלי הוא סרט דרמה רומנטית אמריקאי, בבימויו של מייקל גרנדאז'.
הסרט מבוסס על הרומן "My Policeman" מאת בת'ן רוברטס.
עלילת הסרט מתרחשת בשלהי שנות ה-50 בעיר ברייטון.
שוטר הומוסקסואל בארון (טום) מתחתן עם מורה בשם מריון, בעת שהיה בקשר עם אדם אחר (פטריק).
הסוד של טום מאיים להרוס את הזוגיות ההטרוסקסואלית שלו עם מריון.
הארי סטיילס בתפקיד טום ברג'ס
לינוס רואץ' בתפקיד טום המבוגר
ג'ינה מקי בתפקיד מריון המבוגרת
דייוויד דוסון בתפקיד פטריק האזלווד
רופרט אוורט בתפקיד פטריק המבוגר
בספטמבר 2020 הוכרז כי אולפני אמזון יפיקו ויפיצו את הסרט.
סטיילס וג'יימס לוהקו לצוות השחקנים כחודש לאחר ההכרזה על צאת הסרט.
בפברואר 2021, ג'יימס התפטרה מתפקידה, ואמה קורין הצטרפה למצבת השחקנים במקומה.
במרץ 2021, הצטרפו דייוויד דוסון, לינוס רואץ' ורופרט אוורט לצוות השחקנים של הסרט.
השוטר מבוורלי הילס: אקסל פולי הוא סרט פעולה-קומי אמריקאי אשר יצא בשנת 2024 בבימויו של מארק מולוי ובכיכובו של אדי מרפי, אשר מגלם את דמותו של אקסל פולי, שוטר משטרת דטרויט, בעל חוכמת רחוב, המגיע לבוורלי הילס, קליפורניה.
זהו הסרט הרביעי בסדרת סרטי "השוטר מבוורלי הילס".
לאחר מותו של חברו הוותיק, השוטר אקסל פולי חוזר לבוורלי הילס על מנת לחקור יחד עם בתו והחבר שלה לשעבר.
פרסתאריךקטגוריהתוצאהמקורפרס ה-BET9 ביוני 2025הסרט הטוב ביותר
השוטרת אז-אולי יהיה יותר טוב הוא פסבדונים של עידית קישינובסקי, אמנית פרפורמנס פוליטית ירושלמית, העושה שימוש בליצנות ככלי אקטיביסטי למאבק על זכויות אדם ולריכוך סיטואציות קונפליקט של מפגינים מול כוחות הביטחון והמשטרה.
האמנית שמאחורי הדמות, היא שחקנית, כותבת ובמאית.
קישינובסקי נולדה בירושלים ב-1985, למדה בבית ספר אמי"ת דרור, וברחה בצעירותה משיעורי מתמטיקה בבית ספרה על מנת להצטרף לכיתת התיאטרון בבית הספר הניסויי.
בפרויקט הגמר שלה שיחקה את פרציפלוכה במחזה "סולומון גריפ" מאת חנוך לוין, לצד אורי גרוסמן, בנו של דויד גרוסמן.
כנערה גדלה בצל האינתיפאדה השנייה, ובגיל 17 ניצלה מפיגוע ירי ליד הכפר חוסאן עם אחיה שנפגע מארבעה כדורים.
לאחר לימודיה התנדבה בשנת שירות בבאר שבע, במהלכה נדרשה להתנדב גם במשמר האזרחי ולהשתתף במטווח שעורר את הפוסט טראומה.
בהמשך עזבה את שנת השירות ועברה לעבוד בחוות עיזים בצפון.
שירתה כמורה חיילת בחברה להגנת הטבע ולאחר מכן עבדה כמדריכה בחברה להגנת הטבע.
את פעילותה הפוליטית-תיאטרלית היא קושרת בין היתר לפוסט טראומה מהפיגוע ששרדה, וחוויותיה כמורה חיילת בימי מלחמת לבנון השנייה.
סיימה תואר ראשון בחינוך במכללה האקדמית לחינוך ע"ש דוד ילין, ולמדה במשך שלוש שנים ב-Dell'Arte International School of Physical Theater בקליפורניה, ארצות הברית, שם החלה לעסוק גם בליצנות וחזרה לישראל ביוני 2019.
לדבריה, טרם גיבוש דמות הליצנית לא נהגה ללכת להפגנות ונרתעה מהן.
הרעיון לדמות הליצן הפוליטי עלה לה כשנחשפה למפגינים שצעדו בקרבת עמק המצלבה בו שהתה שלא כחלק מההפגנה, כשהם מתופפים במקצב מארש, שעורר בה חשק להגיב ב'צעידה' פארודית בסגנון צ'ארלי צ'פלין שמהווה אחד ממקורות ההשראה שלה.
היא מופיעה בהפגנות של בירושלים, הן במערבה והן במזרחה, בדגש על הפגנות בהן יש פוטנציאל להתנגשות מול המשטרה וכוחות הביטחון, כשהיא לבושה בבגדי ליצן בסגנון מדי משטרה.
היא מזדהה בשם הפרטי 'השוטרת אז-אולי' (בפראפרזה על השוטר אזולאי) ובשם המשפחה 'יהיה יותר טוב', וטוענת כי היא משרתת בדרגת 'רב-לבב' ב'משטרת ישר אל הלב'.
התלבושת והציוד שלה כוללים גם 'מכשיר קשר אל הלב', ו'שפריצר עם ספריי אהבה', מראה שמעוותת את ההשתקפות ומדבקות בצורת לב.
בתום כל 'משמרת' בהפגנה היא כותבת 'דו"ח' ('דיון וחשיבה') המסכם את פעילותה, בחשבון הפייסבוק שלה כשנכון לשנת 2024 מופיעים בחשבון דיווחים על השתתפות בלמעלה מ-380 הפגנות.
את פעולתה החלה באוגוסט 2020 במחאת בלפור בימי הקורונה.
היא נוהגת להתמקם על פי רוב בנקודות מתוחות בהפגנה בין השוטרים והמפגינים במטרה לפרק את המתיחות באמצעות הומור ותקשורת.
היא מגיעה להפגנות מגוונות של מגוון אוכלוסיות, החל מהפגנות נגד הרפורמה המשפטית, דרך הפגנות חרדים בצומת בר-אילן ובמרחבים נוספים והפגנות ערביות בשייח ג'ראח או בשער שכם - לעיתים אף במקומות בהם היא מוזהרת כי היא עשויה לסכן עצמה.
בדצמבר 2021 נעצרה במהלך הפגנה בשייח ג'ראח ונותרה במעצר בכלא בית הסוהר נווה תרצה במהלך סוף שבוע והורחקה על ידי בית המשפט לשבוע משייח ג'ראח.
בהפגנות היא פועלת לרקום תקשורת חיובית ומקרבת וקשרים אישיים הן עם מפגינים והן עם שוטרים, ומנסה להתייחס ולקבל גם את נקודת המבט של השוטרים.
את הגישה שלה היא מכנה 'ליצנות שיטורית' בדומה לליצנות רפואית.
לדבריה, באמצעות שינוי הפירוש של המציאות, ניתן לשנות את המציאות עצמה, כשהליצנות משמשת כלי ליצירת השקפה חדשה על מציאות קונפליקטואלית.
מטרותיה המוצהרות של הדמות הן "לחבר ולהתחבר אל הלבבות הפועמים, לשמח ולהתאמן בהקשבה אל הלב תוך כדי הפעולות של החיים".
בין פעולות הליצנות שהיא מבצעת, היא מחלקת פרחים, מדבקות ו"דו"חות של אהבה", ומנסה להתמקם.
דמות הליצן לדבריה, היא דמות שאיננה מפחדת להתבזות משום שהיא מלכתחילה מבוזה, דמות לא מאיימת הפועלת מלמטה ולא מלמעלה באופן המאפשר חיבורים.
תחפושת המדים לדבריה, מחדדת שמדים בכלל, הם סוג של תחפושת.
בכנס ירושלים לאמנות נוסד ביוזמת פסטיבל "מנופים" באוקטובר 2021 הופיע לראשונה להרצות במופע בו הסבירה את תפיסתה האקטיביסית.
בדצמבר 2021 העלתה מופע קצר עם סיפורים מפעילותה כחלק מ'פסטיבל ב־AזAק למופעים קצרים' של התיאטרון הירושלמי בבית מזיא.
בפברואר 2022 הציגה בחלל מעמותה בגלריית בית הנסן בירושלים תערוכה פרפורמטיבית של 'מפקדה' של משטרת ישר אל הלב באוצרות של דיאגו רוטמן ולאה מאואס מקבוצת סלה-מנקה.
ויצרה מופע בסטודיו למשחק ניסן נתיב.
בשנת 2023 בנתה מופע אותו כינתה 'קורס צוערים' לליצנות שיטורית בתיאטרון תמונע.
הבמאי נתן רושנסקי הפיק סרט תיעודי על השוטרת אז-אולי בשם "רוצה לב?
بدك قلب؟", אשר הושק בפסטיבל הקולנוע ירושלים ביולי 2024.
השוטר מלוס-אנג'לס הוא סרט קומדיה משטרתי אמריקאי משנת 1987 בבימויו של טום מנקייביץ', שגם היה שותף בכתיבת התסריט והיה זה סרט הבכורה שלו כבמאי.
בכיכובם של דן אקרויד וטום הנקס, הסרט מבוסס על סדרת הרדיו והטלוויזיה באותו שם.
התסריט, שהוא גם פרודיה וגם מחווה לסדרת הטלוויזיה הארוכה, נכתב על ידי אקרויד, מנקייביץ', ואלן צווייבל.
המוזיקה המקורית בסרט הולחנה על ידי איירה ניובורן.
אקרויד מגלם את דמותו של ג'ו פריידיי, אחיינו של גיבור הסדרה המקורי, בעוד הנקס משחק את שותפו החדש, פפ סטריבק.
הארי מורגן חוזר לגלם את דמותו של ביל גנון, שותפו של פריידיי המקורי, שכעת הוא קפטן במשטרה והבוס של פריידיי וסטריבק.
סרג'נט ג'ו פריידיי, אחיינו של גיבור הסדרה המקורי בעל אותו שם, מחזיק בתפיסות אנכרוניסטיות שמזכירות את אלו של דודו המנוח.
הוא מוצב בעל כורחו לצד שותף חדש, פפ סטריבק, שמתאפיין בגישה חצופה, סגנון רחוב ובחירה אופנתית שנויה במחלוקת.
סגנונותיהם המנוגדים יוצרים חיכוכים בתחילה, כאשר פריידיי מסתייג מהגישה, התסרוקת והמלתחה של סטריבק.
עם זאת, הם מתחילים להתחבר כאשר הם חוקרים סדרת גניבות ביזריות.
אחד הפריטים שנגנבו הוא כל מהדורת המגזין הפורנוגרפי "Bait" (פיתיון), שמתפרסם על ידי ג'רי קיסר.
הכומר ג'ונתן ווירלי מוביל קמפיין מוסרי נגד העסקים של קיסר.
החקירה מובילה את פריידיי וסטריבק לכת בשם P.A.G.A.N., ראשי תיבות של "People Against Goodness and Normalcy" (אנשים נגד טוב ונורמליות).
הם מתמקדים באמיל מוז, חבר בכת שמשמש גם כנהג הלימוזינה של קיסר.
בחקירה, מוז חושף את זמן ומקום של טקס סודי.
פריידיי וסטריבק מתחפשים לחברי הכת, חודרים לטקס, ומגלים מנהיג עטוי מסכה שמשתמש במספר מהפריטים הגנובים בטקס שמסתיים בהקרבת בתולה.
המנהיג משליך את הקורבן, קוני סווייל (הנקראת "הבתולה קוני סווייל"), לתוך בור מים עם אנקונדה.
פריידיי וסטריבק משבשים את הטקס, מצילים את קוני ומשתלטים על הנחש, ומדווחים על המקרה לבוס שלהם, קפטן ביל גנון.
עם זאת, כאשר גנון וקומישנרית המשטרה ג'יין קירקפטריק (שמתמודדת לראשות העיר) מבקרים במקום למחרת, אין ראיות לטקס.
קירקפטריק מסירה את פריידיי וסטריבק מהתיק.
סטריבק מקבל מידע על מיקום של כימיקלים גנובים ש-P.A.G.A.N.
מתכננים להשתמש בהם לייצור גז רעיל.
הוא ופריידיי מובילים צוות SWAT לפשוט על המקום, שמתגלה כמפעל חלב רגיל; הכימיקלים והציוד לייצור הגז מוסתרים למעשה ליד.
ללא קצה חוט נוסף לעקוב אחריו, סטריבק מצטרף לארוחת יום ההולדת של פריידיי וסבתו במסעדת Brown Derby, וקוני מצטרפת אליהם בהזמנת פריידיי.
במהלך הארוחה, קוני רואה את ווירלי, גנון וקירקפטריק בשולחן אחר.
היא מזהה את ווירלי כמנהיג P.A.G.A.N.; היא ראתה אותו פנים אל פנים והסירה את מסכתו במהלך מנוסתה מהטקס.
פריידיי מנסה לעצור את ווירלי, אך קירקפטריק המושחתת, שמסע הבחירות שלה לראשות העיר ממומן בסתר על ידי ווירלי וקיסר, משביתה אותו ומסירה אותו מתפקידו (כל הפשעים של כת P.A.G.A.N.
היו חלק ממסע הבחירות של קירקפטריק, שכן עלייה בפשיעה תערער את אמון הציבור בראשות העיר הנוכחית).
גנון לוקח את תג השוטר ואת האקדח של פריידיי ומורה לסטריבק להתרחק מווירלי.
כשהוא לוקח את קוני הביתה, מוז לוכד את פריידיי וקוני ולוקח אותם למצפה הכוכבים גריפית', שם ווירלי חושף את תוכניתו להרוג את קיסר במסיבת איחוד לדוגמניות של "Bait".
הוא שולח את אנשיו לקחת את קוני למטוסו הפרטי ומתכונן להרוג את פריידיי, אך סטריבק מגיע בדיוק בזמן, לאחר שאיים על מוז באקדח כדי לחשוף את מיקומו של פריידיי.
סטריבק חודר לאחוזתו של קיסר ומשבש את התוכנית של P.A.G.A.N.
לשחרר את הגז המיוצר מהכימיקלים הגנובים, ממש לפני שווירלי מבעיר את המגזינים הגנובים כדי לכסות את בריחתו.
גנון מגיע עם צוותי SWAT ופריידיי פורץ את שערי האחוזה עם רכב משוריין.
סטריבק עוצר באופן אישי את מוז בעוד שפריידיי מודה לקיסר על כך שעזר למנוע את התקפת הגז.
גנון משיב את פריידיי לתפקידו ומחזיר לו את תג השוטר כדי שיוכל לרדוף אחרי ווירלי.
בנמל התעופה, ווירלי פוגש את קירקפטריק ואז נוטש אותה ונמלט עם קוני כבת ערובה.
בבוקר שלמחרת, פריידיי משיג אותו במטוס משטרתי ומאלץ אותו לנחות.
ווירלי מורשע במספר עבירות ומקבל "43 עונשי מאסר של 99 שנים ברצף" (למרות שהוא זכאי לשחרור על תנאי לאחר שבע שנים) במכון לתיקון גברים בצ'ינו.